<classify> Wataalamu wa Jiolojia duniani wameeleza kwenye utafiti mpya kuwa wanaamini ulimwengu umekwishaingia kwenye zama mpya za plastiki.Mjiolojia wa Idara ya Jografia, Mazingira na Sayansi ya Dunia katika Chuo Kikuu cha Hull nchini Uingereza, Profesa Daniel Parsons ameeleza kuwa takataka za plastiki zimekithiri sana duniani jambo ambalo litapelekea safu mpya ya miamba iliyoundwa na taka ngumu aina ya plastiki.Miaka milioni kumi mbele, tukiangalia nyuma tutaona kilele cha miamba ambayo imetengenezwa kwa takataka za plastiki, alieleza.Wataalamu wa mazingira kwenye tafiti mbalimbali, wameeleza kuwa miaka ya hivi karibuni kumekuwa na ongezeko kubwa la takataka za plastiki, huku asilimia 90 ya taka hizo zikiwa kwenye vina vya bahari na maziwa.Inakadiriwa kuwa kufikia mwaka 2050 uzito wa taka hizo za plastiki baharini utakuwa mkubwa zaidi ya viumbe hai wote wa baharini.Wataalamu pia wanaeleza kuna uwezekani kuwa ifikapo mwaka 2021 karibu chupa za plastiki bilioni 500 zitatumika kila nwaka, hii inatokana na takwimu zinazoonesha kuwa duniani kote, takriban tani milioni 8 za plastiki hutumwa baharini kila mwaka.  <topic>: kitaifa 